รัฐมนตรีว่าการกระทรวงสาธารณสุข ยืนยันเดินหน้ายกเลิก 3 สารเคมีทางการเกษตร ไม่กังวลกระทบฐานเสียงพรรคภูมิใจไทย
รัฐมนตรีว่าการกระทรวงสาธารณสุข ยืนยันเดินหน้ายกเลิก 3 สารเคมีทางการเกษตร ไม่กังวลกระทบฐานเสียงพรรคภูมิใจไทยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงการประชุมคณะกรรมการวัตถุอันตราย ที่จะพิจารณายกเลิก 3 สารเคมีทางการเกษตรในวันนี้ ว่า จะมีการพิจารณาในช่วงเช้าที่กระทรวงอุตสาหกรรม ขณะที่กระทรวงสาธารณสุข จะส่งตัวแทนเข้าร่วมประชุมด้วย ทั้งอธิบดีกรมการแพทย์ เลขาธิการองค์การอาหารและยา และอธิบดีกรมวิทยาศาสตร์การแพทย์ ซึ่งในส่วนของกระทรวงสาธารณสุข ก็ยืนยันว่าจะต้องมีการยกเลิกการใช้สารเคมีดังกล่าวทั้งนี้ไม่กังวลกับผลที่จะตามมา ที่อาจจะมีเกษตรกรบางส่วนไม่สนับสนุนพรรคภูมิใจไทย เพราะถือว่าสิ่งที่ทำเป็นหน้าที่ของรัฐมนตรีว่าการกระทรวงสาธารณสุข คือการดูแลรักษาสุขภาพของประชาชน ซึ่งถือว่าสำคัญกว่าเรื่องพรรค